युवा कार्यक्रम एवं खेल मंत्रालय
युवा कार्यक्रम और खेल मंत्रियों का दो दिवसीय चिंतन शिविर इंफाल में संपन्न हुआ
भारत को वैश्विक ग्लोबल स्पोर्ट्स हाउस बनाने में राज्यों के सहयोग की जरूरत: युवा कार्यक्रम और खेल मंत्री श्री अनुराग ठाकुर
केंद्रीय खेल मंत्री श्री अनुराग सिंह ठाकुर ने मंगलवार को युवा कार्यक्रम और खेल मंत्रियों के दो दिवसीय चिंतन शिविर के समापन भाषण में भारत को खेलों का पावर हाउस बनाने के लिए राज्यों और केंद्र शासित प्रदेशों के समर्थन और सहयोग की आवश्यकता पर बल दिया।
देश भर के राज्यों और केंद्र शासित प्रदेशों के युवा कार्यक्रम और खेल मंत्रियों ने इस सम्मेलन में भाग लिया। यह दो दिवसीय सम्मेलन सोमवार को शुरू हुआ और आज इम्फाल के सिटी कन्वेंशन सेंटर में इसका समापन हुआ।
इस सम्मेलन की शुरुआत सोमवार को प्रधानमंत्री श्री नरेन्द्र मोदी के वर्चुअल संबोधन के साथ हुई थी।
केंद्रीय मंत्री श्री अनुराग ठाकुर ने कहा कि “आपने यहां आने के लिए अपना बहुमूल्य समय निकाला और इस दो दिवसीय सम्मेलन के परिणाम भारत में खेलों को बढ़ावा देने में बहुत मददगार होंगे।“ उन्होंने कहा कि हम खेलों में वैश्विक महाशक्ति बनने की कोशिश कर रहे हैं और इस लक्ष्य को हासिल करने के लिए हर राज्य और केंद्र शासित प्रदेश के समर्थन और सहयोग की जरूरत है। उन्होंने यह भी दोहराया कि देश में खेलों का विकास राज्यों और केंद्र शासित प्रदेशों पर निर्भर करता है। उन्होंने इस बात पर जोर दिया कि खेल राज्य का विषय है और खेलों के विकास की जिम्मेदारी राज्यों और केंद्र शासित प्रदेशों की सरकारों की है।
उन्होंने कहा कि कई राज्यों ने अंतरराष्ट्रीय स्तर के खिलाड़ीयों को तैयार कर यह दिखाया है और अन्य राज्य भी खेलों के विकास के लिए महत्वपूर्ण कदम उठा सकते हैं।
श्री ठाकुर ने कहा कि उन्नत राज्यों द्वारा खेल के क्षेत्र में अपनाये गये मॉडल को बाकि के राज्य भी अपना सकते हैं। उन्होंने कहा कि इस सम्मेलन ने यहां इन मॉडल को साझा करने का अवसर प्रदान किया है।
केंद्र सरकार इस संबंध में राज्य के प्रयासों में सहयोग कर रही है। केंद्रीय युवा कार्यक्रम और खेल मंत्रालय ने देश में खेलों को बढ़ावा देने के लिए कई योजनाएं बनाई हैं। उन्होंने कहा कि राज्यों को योजनाओं का लाभ उठाना चाहिए। श्री ठाकुर ने कहा कि राष्ट्रीय खेल विश्वविद्यालय खेल विज्ञान, खेल प्रौद्योगिकी और खेल प्रबंधन के विभिन्न पहलुओं में अंतरराष्ट्रीय खेल निकायों के साथ सहयोग कर रहा है।
उन्होंने कहा कि राष्ट्रीय खेल विश्वविद्यालय  की स्थापना खेल से संबंधित विज्ञान, खेल प्रौद्योगिकी, खेल प्रबंधन, खेल कोचिंग के विभिन्न क्षेत्रों में खेल संबंधी शिक्षा को बढ़ावा देने के लिए एक समर्पित विश्वविद्यालय के रूप में की गई थी। इसके अलावा यह सर्वोत्तम अंतरराष्ट्रीय तरीकों को अपनाकर विभिन्न खेलों के लिए राष्ट्रीय प्रशिक्षण केंद्र के रूप में कार्य कर रहा है।
उन्होंने कहा कि एनएसयू की परिकल्पना शारीरिक शिक्षा में उन्नत अध्ययन और प्रशिक्षण प्रदान करने के लिए एक शीर्ष संस्थान के रूप में भी की गई है।
इससे पहले, केंद्रीय युवा कार्यक्रम और खेल मंत्री ने राज्यों/केंद्र शासित प्रदेशों के युवा कार्यक्रम और खेल मंत्रियों के दो दिवसीय चिंतन शिविर का उद्घाटन किया, जिसकी शुरुआत सोमवार को प्रधानमंत्री नरेन्द्र मोदी के वर्चुअल संबोधन के साथ इंफाल में हुई थी।
पंजाब के युवा कार्यक्रम और खेल मंत्री श्री गुरमीत सिंह मीत हेयर, असम के युवा कार्यक्रम और खेल मंत्री श्री बिमल बोरा, सिक्किम के युवा कार्यक्रम और खेल मंत्री श्री कुंगा नीमा लेप्चा और भारत सरकार की खेल सचिव श्रीमती सुजाता चतुर्वेदी इंफाल के सिटी कन्वेंशन सेंटर में आयोजित इस सम्मेलन के उद्घाटन सत्र के मंच पर उपस्थित थे।
सम्मेलन के अंतिम दिन तकनीकी सत्र में विभिन्न प्रतिनिधिमंडलों ने "खेल शासन में मुद्दे और चुनौतियाँ" और "खेल क्षेत्र में विभिन्न हितधारकों के बीच बेहतर संचार" पर संसाधित व्यक्तियों द्वारा प्रस्तुत विषय पर पत्र सहित चर्चा की।
भारतीय ओलंपिक संघ, अखिल भारतीय फुटबॉल महासंघ, भारतीय रग्बी फुटबॉल संघ के अधिकारी, केरल और हरियाणा के संबंधित अधिकारी खेलों में शासन की चुनौतियों, अन्य मुद्दों और कई विषयों पर संसाधन व्यक्ति थे।
इसका संचालन युवा कार्यक्रम और खेल मंत्रालय के सचिव द्वारा किया गया।
इसके बाद एक ओपन हाउस चर्चा हुई जिसमें विभिन्न राज्यों के युवा कार्यक्रम और खेल मंत्रियों ने अपने विचार और सुझाव साझा किए।
इससे पहले सुबह केंद्रीय युवा कार्यक्रम और खेल और सूचना एवं प्रसारण मंत्री श्री अनुराग ठाकुर ने अधिकारियों के साथ एक समीक्षा बैठक की और इंफाल के बाहरी इलाके कौतरुक में राष्ट्रीय खेल विश्वविद्यालय  के स्थायी परिसर के निर्माण का निरीक्षण किया। केंद्रीय मंत्री श्री अनुराग ठाकुर और युवा कार्यक्रम और खेल मंत्रालय के अधिकारियों को स्थायी परिसर के निर्माण को संभालने वाली एजेंसियों के अधिकारियों द्वारा जानकारी दी गई। श्री ठाकुर ने अधिकारियों को उक्त परियोजना को समय पर पूरा करने की सलाह दी।
केंद्रीय आवास और शहरी मामलों के मंत्रालय के तहत केंद्रीय सार्वजनिक क्षेत्र उद्यम, एनबीसीसी, इंडिया लिमिटेड परियोजना की कार्यकारी एजेंसी है।
केंद्र सरकार ने केंद्रीय बजट 2014-15 में 100 करोड़ रुपये के आवंटन के साथ 2014 में राष्ट्रीय खेल विश्वविद्यालय की स्थापना को मंजूरी दी थी। 16 मार्च, 2018 को इसके निर्माण की आधारशिला प्रधानमंत्री श्री नरेन्द्र मोदी ने रखी थी।